stanford-oval/wikipedia huggingface dataset:
בסיס בינארי
השיטה המקובלת לספירה בבסיס בינארי

בשיטה זו, ערכה של כל ספרה "1" הוא  2^{n} כאשר n הוא מיקום הספרה מימין, החל מ-0.
לדוגמה, הייצוג של המספרים הטבעיים הקטנים מ-8 יהיה:
| עשרוני | בינארי |
| --- | --- |
0: 000
1: 001
2: 010
3: 011
4: 100
5: 101
6: 110
7: 111
בסיס בינארי משמש כיום בעיקר בתחום מדעי המחשב, זאת כיוון שבמעגלים לוגיים אלקטרוניים נוח להסתפק בהבחנה בין שתי רמות מתח בלבד, גבוה ונמוך, המיוצגות על ידי "1" ו-"0" בהתאמה. ולכן זהו הבסיס הטבעי להביע בו מספרים במחשב המורכב ממעגלים כאלו.
מאפיינים נוספים ייחודיים לשיטה זו הם הדמיון שלה לבסיס הסטנדרטי באלגברה ליניארית, וכן היותה הבסיס הנמוך ביותר בשימוש נפוץ בייצוג מספרים.
קיימות שיטות ייצוג אחרות, המבוססות על הבסיס הבינארי, כמו קוד גריי או שיטת משלים ל-2 המאפשרת ייצוג מספרים שליליים, או ייצוג נקודה צפה של מספרים רציונליים.
מעבר ממספרים בינאריים למספרים עשרוניים

בסיס הספירה העשרונית הוא 10, משום שלספירה זו 10 סימנים.

פירוק מספר עשרוני:
\!\,1452=1\cdot 1000+4\cdot 100+5\cdot 10+2=1\cdot 10^{3}+4\cdot 10^{2}+5\cdot 10^{1}+2\cdot 10^{0}
אנו רואים כי הבסיס המשותף לכל האיברים הוא 10.
בסיס הספירה הבינארית הוא 2 (לספירה זו שני סימנים),
לכן נפרק את המספר הבינארי הבא בהתאם לפירוק המספר העשרוני:
1101=1\cdot 2^{3}+1\cdot 2^{2}+0\cdot 2^{1}+1\cdot 2^{0}=8+4+0+1=13
מכאן שהמספר 1101 בספירה בינארית שקול למספר 13 בספירה עשרונית.
לכן נציג נוסחה כללית, למעבר מספרה המוצגת בבסיס בינארי לבסיס עשרוני
(באגף השמאלי מופיע המספר בספרות בינאריות, ומימין משמעותו בספרות עשרוניות):
או, באמצעות נוסחת נסיגה,
a(n)=2^{X-1}+Y
כאשר X מייצג את מס' הספרות של המס' הבינארי, Y מייצג את הערך העשרוני של המספר הבינארי ללא הספרה השמאלית ביותר, וידוע כי a(0) = 0 וכן a(1) = 1.
לדוגמה,
a(01)=1
ומכאן
a(101)=2^{2}+a(01)=4+1=5
ולכן,
a(1101)=2^{3}+a(101)=8+5=13
מעבר ממספרים עשרוניים למספרים בינאריים

מעבר ממספר עשרוני למספר בינארי יתבצע באמצעות המרה של המספר העשרוני למספרים בחזקה בעלת בסיס 2 וסידורם בסדר כרונולוגי.
דוגמה: ניקח את המספר 73. תחילה נמצא את החזקה בבסיס 2 הקרובה ביותר למספר (אך קטנה ממנו). החזקה הקטנה ביותר המתאימה היא:
 2^{6}=64. 
כדי להגיע למספר 73 נצטרך להוסיף עוד חזקות בעלות בסיס 2. נבדוק אם  2^{5} יתאים לנו:
2^{6}+2^{5}=64+32=96>73
קיבלנו מספר גדול מהמספר 73. לכן יש לחפש חזקה קטנה יותר. נבדוק אם  2^{4} יתאים לנו:
2^{6}+2^{4}=64+16=80>73
קיבלנו מספר גדול מהמספר 73. לכן יש לחפש חזקה קטנה יותר. נבדוק אם  2^{3} יתאים לנו:
2^{6}+2^{3}=64+8=72<73
המספר 72 קטן מהמספר 73, לכן החזקה  2^{3} מתאימה לנו.
כדי להגיע מ-72 ל-73 נצטרך להוסיף עוד מספר. ברור כי  2^{2}, ו- 2^{1} לא יתאימו לנו, אבל  2^{0}=1 יתאים לנו.
אם כן פירוק המספר 73 לחזקות בעלות בסיס 2 הוא:
73=2^{6}+2^{3}+2^{0}
כדי להגיע למספר הבינארי המתאים, נוסיף את החזקות החסרות בין החזקות הללו:
73=1\cdot 2^{6}+0\cdot 2^{5}+0\cdot 2^{4}+1\cdot 2^{3}+0\cdot 2^{2}+0\cdot 2^{1}+1\cdot 2^{0}
כלומר, חזקות שהשתמשנו בהן, הוכפלו ב-1 וחזקות שלא השתמשנו בהם, הוכפלו ב-0.
המספר הבינארי שלנו מורכב מהמקדמים של מספרי החזקות. מכאן ש-73 בספירה בינארית הוא:  1001001
מעבר ממספרים עשרוניים למספרים בינאריים > דרך מקוצרת

דרך קלה יותר לבצע את ההמרה הזו מתבצעת על ידי חלוקה חוזרת של המספר העשרוני ב-2 ובדיקת השארית:
מתחילים במספר המקורי,  k
כל עוד k שונה מ-0,
כותבים את השארית של החלוקה (k mod 2).
לוקחים את החלק השלם של תוצאת החלוקה ב-2 (k div 2, בשפת C, למשל) ומסמנים אותו ב-k.
בסוף התהליך, השאריות הן הייצוג של המספרי הבינארי בסדר ההפוך.
מעבר ממספרים עשרוניים למספרים בינאריים > דרך מקוצרת > דוגמה

| k | k div 2 | k mod 2 |
| --- | --- | --- |
| 73 | 36 | 1 |
| 36 | 18 | 0 |
| 18 | 9 | 0 |
| 9 | 4 | 1 |
| 4 | 2 | 0 |
| 2 | 1 | 0 |
| 1 | 0 | 1 |
ואם נקרא את השאריות מלמטה למעלה, נקבל את ייצוג המספר בבסיס בינארי: 1001001
(אילו היינו ממשיכים את החלוקה ב-2, היינו מקבלים את המספר 000001001001…, השווה למספר המצומצם 1001001.)
שיטה זו שקולה לשיטה הקודמת, אבל קלה יותר ליישום אלגוריתמי.
המרה בין בסיסי מספרים נפוצים

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  עשרוני: | 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
|  הקסדצימלי: | 0 | 1 | 2 | 3 | 4 | 5 | 6 | 7 | 8 | 9 |  A |  B |  C |  D |  E |  F |  10 |
|  אוקטלי: | 0 | 1 | 2 | 3 | 4 | 5 | 6 | 7 | 10 | 11 | 12 | 13 | 14 | 15 | 16 | 17 | 20 |
|  בינארי: | 0000 | 0001 | 0010 | 0011 | 0100 | 0101 | 0110 | 0111 | 1000 | 1001 | 1010 | 1011 | 1100 | 1101 | 1110 | 1111 | 10000 |
בסיס בינארי במחשבים

סיבית (קיצור של סיפרה בינארית; באנגלית: bit או ביט, קיצור של "binary digit") היא ספרה בינארית המשמשת כיחידת הנתונים הקטנה ביותר שבה משתמש המחשב.
סיבית יכולה להכיל ערך 0 או 1 בלבד. הסיבה לשימוש בשיטה הבינארית היא פשטות המימוש האלקטרוני והלוגי של שיטה זו - נדרש טיפול בשני מצבים בלבד (למשל: יש זרם = 1, אין זרם = 0).
ניתן ליצג מידע באמצעות דפוסים של סיביות על ידי תהליך של דיגיטציה.
ראו גם

בסיס אוקטלי
בסיס הקסדצימלי
משלים ל-1
משלים ל-2
תוכנה - מונחים
הערות שוליים

↑  Denning, P. J., & Bell, T. (2012). The Information Paradox. American Scientist, 100(6), 470-477.
| --- | --- |
בקרת זהויות :  GND: 4150805-1  NDL: 00568548 
מספרים בבסיס עשרוני ומקביליהם בבסיס בינארי, על פסלו של גוטפריד וילהלם לייבניץ
חיבור בינארי
באנר של המרכז הבינתחומי הרצליה, המזמין תלמידים למפגש בעניין לימודי תואר שני במדעי המחשב. תאריך המפגש מופיע בבסיס בינארי (המקודד בקוד BCD), ופירושו 1/4/08
מעבר ממספרים בינאריים למספרים עשרוניים, בכתב ידו של לייבניץ (סביב 1700)
קריקטורה של מתכנת מחשבים שעובד עם קוד בינארי בלבד
ג'יימס גיסט

| --- | --- |

גיסט בשנת 2019
 לידה:  26 באוקטובר 1986 (בן 37) אדנה, טורקיה
 עמדה:  פאוור פורוורד, סנטר
 גובה:  2.06 מטרים
 מספר:  15
 מכללה:  אוניברסיטת מרילנד
 דראפט:  בחירה מספר 57, 2008 סן אנטוניו ספרס
 קבוצות כשחקן
 2008–2009 2009–2010 2010–2011 2011–2012 2012 2012–2019 2019–2020 2020–2021 2021–:  פלקנסטרו ביאלה לוקומוטיב קובאן פרטיזן בלגרד פנרבחצ'ה אוניקאחה מאלגה פנאתינאיקוס הכוכב האדום בלגרד  באיירן מינכן אסוול ליון-וילרבאן
 הישגים כשחקן
 5 זכיות באליפות הליגה היוונית (2013, 2014, 2017–2019) 6 זכיות בגביע היווני (2013–2017, 2019) זכייה באליפות הליגה האדריאטית (2011) זכייה באליפות הליגה הסרבית (2011) זכייה בגביע הסרבי (2011)
ג'יימס קלאף גיסט השלישי (באנגלית: James Clough Gist III; נולד ב-26 באוקטובר 1986) הוא כדורסלן אמריקאי, המשחק בקבוצת אסוול ליון-וילרבאן, בעמדות הפאוור פורוורד והסנטר.
נעורים וקריירת מכללות

גיסט נולד בעיר אדנה שבטורקיה, בזמן שאביו שירת בבסיס חיל האוויר אינג'ירליק מטעם חיל האוויר של ארצות הברית. בשנות ילדותו התגוררה המשפחה בגרמניה, ובהיותו תלמיד תיכון חזרה למרילנד שבארצות הברית.
בין השנים 2004–2008 למד באוניברסיטת מרילנד, וב-4 עונותיו בקבוצת הכדורסל שלה שיתף פעולה, בין היתר, עם ניק קיינר-מדלי, ג'ון גילכריסט, די. ג'יי. סטרוברי, גריבס ואסקז ולנדון מילבורן. בעונתו האחרונה, 2007/2008, רשם ממוצעי שיא של 15.9 נקודות, 7.9 ריבאונדים ו-2.3 חסימות למשחק.
קריירה מקצועית

בדראפט ה-NBA‏ 2008 נלקח גיסט בבחירה ה-57 על ידי סן אנטוניו ספרס, אך לא זכה לחוזה בקבוצה. בעונתו הראשונה בקריירה שיחק עבור פלקנסטרו ביאלה, אשר רשמה את הישג השיא של המועדון – העפלה לשלב חצי גמר ליגת העל האיטלקית. לאורך עונתו היחידה בקבוצה קלע גיסט 13.0 נקודות והוריד 5.9 ריבאונדים בממוצע למשחק. בקיץ 2009 עבר לקבוצת לוקומוטיב קובאן, אשר סיימה את עונת 2009/2010 במקום החמישי בליגת העל הרוסית.
בעונת 2010/2011 שיחק עבור פרטיזן בלגרד הסרבית, וזכה עמה באליפות הליגה האדריאטית, באליפות ליגת העל הסרבית ובגביע הסרבי. באותה עונה השתתף לראשונה ביורוליג, והעמיד בה ממוצעים של 11.4 נקודות ו-6.9 ריבאונדים למשחק. לקראת עונת 2011/2012 חתם על חוזה בפנרבחצ'ה, אשר הודחה בשלב "16 הגדולות" ביורוליג, וסיימה במקום החמישי בליגת העל הטורקית. באוגוסט 2012 חתם על חוזה באוניקאחה מאלגה, ובעשרת משחקיו עם הקבוצה רשם ממוצעים של 8.6 נקודות ו-4.8 ריבאונדים למשחק.
בדצמבר 2012 הועבר גיסט בטרייד לפנאתינאיקוס, בתמורה לאנדי פאנקו. במאי 2015 הושעה על ידי פיב"א לתקופה של 8 חודשים בשל שימוש בקנאביס. מאוחר יותר קוצרה השעייתו ל-6 חודשים בלבד, ולקראת עונת 2015/2016 חזר גיסט לשחק עבור פנאתינאיקוס. לאורך תקופתו בפנאתינאיקוס זכתה הקבוצה 5 פעמים באליפות הליגה היוונית (2013, 2014, 2017–2019) ו-6 פעמים בגביע היווני (2013–2017, 2019), והודחה במשך 7 עונות ברציפות בשלב רבע גמר היורוליג. ממוצעיו של גיסט ב-141 משחקיו בליגה היוונית הם 8.3 נקודות ו-4.6 ריבאונדים למשחק, וב-181 משחקי הקבוצה ביורוליג קלע 9.1 נקודות והוריד 4.1 ריבאונדים למשחק.
בקיץ 2019 עבר לשחק עבור הכוכב האדום בלגרד, לאחר כ-6 עונות וחצי בפנאתינאיקוס.
סטטיסטיקות הקריירה ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | פרטיזן בלגרד | 14 | 9 | 29.9 | 0.384 | 0.467 | 0.681 | 6.9 | 1.6 | 1.0 | 1.0 | 11.4 |
| 2011/2012 | פנרבחצ'ה | 16 | 16 | 25.1 | 0.479 | 0.321 | 0.769 | 4.5 | 0.9 | 1.3 | 0.9 | 7.4 |
| 2012/2013 | אוניקאחה מאלגה | 10 | 2 | 22.8 | 0.392 | 0.346 | 0.613 | 4.8 | 0.2 | 0.7 | 0.6 | 8.6 |
| 2012/2013 | פנאתינאיקוס | 19 | 12 | 21.9 | 0.445 | 0.347 | 0.563 | 4.4 | 0.7 | 0.6 | 0.8 | 7.8 |
| 2013/2014 | פנאתינאיקוס | 26 | 17 | 23.4 | 0.530 | 0.342 | 0.629 | 3.6 | 0.8 | 1.1 | 0.7 | 8.9 |
| 2014/2015 | פנאתינאיקוס | 28 | 17 | 23.0 | 0.456 | 0.319 | 0.731 | 4.3 | 1.5 | 1.0 | 0.6 | 9.5 |
| 2015/2016 | פנאתינאיקוס | 26 | 26 | 26.3 | 0.535 | 0.345 | 0.565 | 4.6 | 1.5 | 1.0 | 0.6 | 10.9 |
| 2016/2017 | פנאתינאיקוס | 15 | 14 | 22.5 | 0.536 | 0.167 | 0.633 | 4.3 | 0.8 | 1.1 | 0.5 | 8.5 |
| 2017/2018 | פנאתינאיקוס | 34 | 28 | 25.2 | 0.546 | 0.250 | 0.674 | 4.4 | 1.0 | 0.8 | 0.4 | 9.8 |
| 2018/2019 | פנאתינאיקוס | 33 | 14 | 20.8 | 0.534 | 0.391 | 0.706 | 3.5 | 1.2 | 0.6 | 0.4 | 7.8 |
| קריירה |  | 221 | 155 | 24.1 | 0.496 | 0.336 | 0.661 | 4.4 | 1.1 | 0.9 | 0.6 | 9.1 |
הערות שוליים

1 2  גיסט מרגיש בבית ביוון, באתר baltimoresun.com,‏ 29 ביולי 2016
↑  סטטיסטיקות המכללות של גיסט, באתר sports-reference.com
1 2  הסטטיסטיקות של גיסט באירופה, באתר basketball-reference.com
↑  גיסט חותם על חוזה בפרטיזן בלגרד, באתר חימקי מוסקבה, 26 באוקטובר 2010
↑  גיסט חותם על חוזה במאלגה, בארכיון אתר sportando.basketball,‏ 15 באוגוסט 2012
↑  גיסט נשלח בטרייד לפנאתינאיקוס, באתר eurohoops.net,‏ 19 בדצמבר 2012
↑  גיסט חותם על חוזה בכוכב האדום בלגרד, באתר היורוליג, 8 ביולי 2019
ג'מלה

| --- | --- |
 מדינה:  סוריה סוריה
 מחוז:  מחוז דרעא
 נפה:  נפת דרעא
 תת-נפה (נאחיה):  נאחיית א-שג'רה
 חבל ארץ:  חורן
 שפה רשמית:  ערבית
 גובה:  425 מטרים
 דת:  אסלאם סוני
 אוכלוסייה:  ‏
  ‑ בכפר:  1,916 (2004)
 קואורדינטות:  32°48′22″N 35°51′03″E﻿ / ﻿32.80611111°N 35.85083333°E﻿ / 32.80611111; 35.85083333 
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהג'מלה(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהג'מלה  he tabBackground:;tabBorder:#aaa;defaultTab:0;
 
ג'מלה (בערבית: جملة) הוא כפר בדרום-מערב סוריה, הממוקם כ-30 קילומטרים צפונית-מערבית לעיר דרעא וכ-2.5 קילומטרים דרומית-מזרחית לגבול עם ישראל. הכפר נמצא במדרון המזרחי היורד לוואדי נחל רוקד.
בשנת 2004 עמדה אוכלוסיית הכפר על 1,916 תושבים, רובם המוחלט מוסלמים סונים.
היסטוריה

בקרבת הכפר קיימים מבנים חרבים העשויים מאבן.
ב-1596 היה הכפר תחת שלטון האימפריה העות'מאנית, והיו בו 7 משקי בית.
בסוף המאה ה-19, ג'מלה תואר ככפר מרושש שבו 36 בתי צריף ו-160 תושבים. קרקעות ראויות לעיבוד היו יחסית נדירות, על אף שמדרום לכפר היו שטחי מרעה רבים. מצפון לכפר ומדרום-מערב לו גידלו התושבים עצי תאנה וירקות. תושבי הכפר הצליחו להשקות את יבוליהם באמצעות מי עין חמאטה הסמוך. הם גם החזיקו בטחנת קמח, המופעלת על ידי זרימת מי ואדי סיסון.
באוגוסט 2012, בזמן מלחמת האזרחים בסוריה, הקים מוחמד אל-ברידי, תושב הכפר, את ארגון המורדים "חטיבת חללי הירמוך". בתחילה, שיתף הארגון פעולה עם ארגוני המורדים המזוהים עם האופוזיציה הסורית. ב-6 במרץ 2013 חטפו פעילי הארגון 21 פקחי או"ם פיליפינים ודרשו את נסיגתם של כוחות צבא סוריה מסביבות הכפר בתמורה לשחרורם. כעבור שלושה ימים שוחררו פקחי האו"ם.
בשלהי 2014 סונפה "חטיבת חללי הירמוך" לארגון המדינה האסלאמית. כעבור שנה, ב-15 בנובמבר 2015, חוסלו אל-ברידי וחמישה מפקדים בכירים נוספים בארגון בידי מחבל מתאבד מג'בהת א-נוסרה, שהתפוצץ במפקדת הארגון בכפר.
"חטיבת חללי הירמוך", שנהפכה בהמשך לצבא ח'אלד בן אל-וליד ולמחוז חורן של המדינה האסלאמית, שלטה בכפר עד כיבושו בידי צבא סוריה ותומכיו ב-28 ביולי 2018.
הערות שוליים

↑  نتائج تعداد السكان والمساكن لعام 2004 على مستوى المدينة / قرية (תוצאות מפקד האוכלוסין והדיור לשנת 2004 ברמת העיר/כפר)
בית חנה סנש

| --- | --- |

בית חנה סנש בקיבוץ שדות ים
 מידע כללי
 סוג:  מוזיאון 
 שימוש:  מוזיאון
 על שם:  חנה סנש
 מיקום:  שדות ים
 מדינה:  ישראל 
 הקמה ובנייה
 תקופת הבנייה:  1946–1950 (כ־4 שנים)
 תאריך פתיחה רשמי:  פתיחה ראשונה: 26 במרץ 1950 לאחר השיקום: 6 בנובמבר 2020
 חומרי בנייה:  אבן כורכר
 יוצר:  סולל בונה
 אדריכל:  שמואל מסטצ'קין
 סגנון אדריכלי:  באוהאוס
 מידות
 קומות:  2
 קואורדינטות:  32°29′29″N 34°53′23″E﻿ / ﻿32.491389°N 34.889722°E﻿ / 32.491389; 34.889722
 https://hannahsenesh.org.il/
 he
 
בית חנה סנש הוא מוזיאון שנבנה בקיבוץ שדות ים כדי להנציח את פועלה של חנה סנש וחבריה צנחני היישוב שפעלו באירופה בתקופת מלחמת העולם השנייה. המבנה, שנבנה בסגנון הבאוהאוס לאחר מלחמת העולם השנייה, שוקם והוגדר כאתר מורשת מטעם המועצה לשימור אתרי מורשת בישראל.
רקע

חנה סנש, בת קיבוץ שדות ים, הייתה אחת מצנחני היישוב שהתנדבו לצנוח ב-1944 ברחבי אירופה כדי לסייע ליהודים שם. שבעה מבין הצונחים נתפסו והוצאו להורג, על ידי הנאצים, וביניהם גם חנה סנש.
ההיסטוריה של המקום

ב-1945, כשהתברר גורלם של הצנחנים ושל חנה סנש, החלו חברי קיבוץ שדות ים, בהובלתו של חבר הקיבוץ צביקה בהריה, לפעול להנצחתה. ב-1946, לאחר שהוחלט על בניית "בית חנה סנש", נמסרה עבודת התכנון לידי האדריכל שמואל מסטצ'קין ובהמשך נמסרה עבודת הבנייה לחברת סולל בונה.
טקס חנוכת הבית נערך ב-26 במרץ 1950 כחלק מהטקסים שליוו את העלאת עצמותיה של חנה סנש מבית הקברות היהודי של בודפשט, הונגריה לארץ ישראל. בין האולמות שהוקמו בבית נכלל גם חדר הנצחה אותו חנכה אימה של חנה סנש קטרינה סנש. לאחר חנוכתו שימש הבית את תושבי שדות ים כמרכז תרבות.
ב-1991 נפתח המקום לציבור כמוזיאון.
ב-1999 החל תהליך שיפוץ ושימור המבנה בעקבות בלאי מואץ שנגרם מהקרבה לים. תהליך זה הובל על ידי המועצה לשימור אתרי מורשת בישראל בשיתוף משרד ירושלים ומורשת, משרד התרבות והספורט, החברה הממשלתית לתיירות, המועצה האזורית חוף הכרמל וקיבוץ שדות ים והוא כלל רוויזיה של חללי המוזיאון והתצוגות שבו. התהליך הסתיים עם חנוכתו מחדש של המוזיאון ב-6 בנובמבר 2020 ופתיחתו המחודשת לקהל בנוכחות נשיא המדינה יצחק הרצוג.
ב-2007 הוצב בחזית המוזיאון פסל שהונח במקור על קברה של סנש בהונגריה. הפסל נוצר ב-1945 על ידי הפסל ההונגרי אנדראש בק (אנ').
המבנה

בית חנה סנש נבנה במרחק קצר מהים וחלונותיו צופים אליו. הבית בן שתי הקומות נבנה בסגנון הבאוהאוס בעזרת אבני כורכר מקומיות. בתכנון המקורי כלל הבית את חדר ההנצחה וכן ספרייה, חדר עיון, חדר חוגים, מוזיאון לעתיקות קיסריה, חדר מוזיקה, במה פתוחה ואולם מופעים.
במסגרת השיפוצים שנערכו בתחילת המאה ה-21 שונה המבנה הפנימי תוך הרחבת החלק המוקדש להנצחת סיפור חייהם של חנה סנש וצנחני היישוב. כמו כן הוקם במקום אודיטוריום, שומר חדר המוזיקה ונוספה תערוכה על קיבוץ שדות ים המוצגת בבמה הפתוחה. במבנה סמוך שוקם מוזיאון "אוצרות קיסריה" הכולל ממצאים ארכאולוגים ייחודיים מקיסריה וסביבתה.
מעוז הים

בנוסף לבית סנש תכנן מסטצ'קין, בתקופת עבודתו במקום, גם את הפרויקטים "מעוז הים" (שנועד להנציח את כ"ג יורדי הסירה) ואת המוזיאון הארכאולוגי (שניהם הוקמו בקרבת בית סנש).
גלריה

הכניסה למוזיאון
הפסל שהובא למקום ב-2007 מבית הקברות בבודפשט
פנים המוזיאון
מכשיר הקשר שהיה בשימוש הצנחנים ומוצג במוזיאון
שלט של המועצה לשימור אתרים המוצג בכניסה למוזיאון
הערות שוליים

↑  שאר הצנחנים שהוצאו להורג היו אנצו סירני, חביבה רייק, רפאל רייס, צבי בן-יעקב, אבא ברדיצ'ב ופרץ גולדשטיין
↑  סנש הובאה למנוחות בהר הרצל, ירושלים
↑  תאריך זה מציין 100 שנה להולדתה של סנש ו-76 שנה להירצחה
↑   טקס חנוכת המוזיאון ב-2020, סרטון  באתר יוטיוב
ג'נרל מנג'ר

דני איינג' היה הג'נרל מנג'ר של הבוסטון סלטיקס בין השנים 2003 עד 2021
בליגת ה-NBA ובליגת ה-WNBA ג'נרל מנג'ר (באנגלית: general manager) או בקיצור GM של קבוצה בדרך כלל אחראי על סגל השחקנים, על מינוי צוות האימון, ועל מדיניות המועדון לטווח רחוק. בנוסף הג'נרל מנג'ר הוא האחראי העיקרי על משא ומתן עם שחקנים ועל ביצוע טריידים.
הגדרת התפקיד המדויקת של ג'נרל מנג'ר יכולה להשתנות ממועדון למועדון. לעיתים מוגדר במועדון תפקיד של נשיא הכדורסל של המועדון. לדוגמה רד אאורבך כיהן בתפקיד נשיא הכדורסל של בוסטון סלטיקס בשנות ה-80 של המאה ה-20, והג'נרל מנג'ר יאן וולק דיווח לו על החלטות מקצועיות בקבוצה. בקבוצות אחרות עשוי הג'נרל מנג'ר להפקיד בידי המאמן הראשי את כל ההחלטות הקשורות בסגל הקבוצה ולהתמקד בהחלטות הקשורות למדיניות לטווח רחוק של הקבוצה.
ג'נרל מנג'ר מפורסמים ב-NBA הם דריל מורי ביוסטון רוקטס, דני איינג' בבוסטון סלטיקס, פט ריילי במיאמי היט ועוד.
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
ג'נרל אטומיקס

| --- | --- |

 נתונים כלליים
 סוג:  פרטי
 תקופת הפעילות:  1955–הווה (כ־69 שנים) 
 חברת אם:  ג'נרל דיינמיקס 
 מיקום המטה:  סן דייגו, קליפורניה, ארצות הברית ארצות הברית
 ענפי תעשייה:  אנרגיה, תעשיית הנשק, תעשיית אירוספייס וטכנולוגיה
 הכנסות:  2,750,000,000 דולר אמריקאי (נכון ל־2018) 
 עובדים:  15,000 (2022)
  
 www.ga.com
 
ג'נרל אטומיקס (באנגלית: General Atomics) היא חברה אמריקאית המתמחה בפיזיקה גרעינית ובייצור מערכות ביטחוניות. בין מוצריה הידועים של החברה ניתן למנות את כלי הטיס הבלתי מאוישים GNAT-750‏, MQ-1C גריי איגל, RQ-1 פרדטור ו-MQ-9 ריפר. מתקניה העיקריים שוכנים בסן דייגו, קליפורניה והיא מעסיקה נכון ל-2022 מעל ל-15,000 עובדים.
ג'נרל אטומיק הוקמה ב-18 ביולי 1955 בסן דייגו, קליפורניה, כחטיבה של ג'נרל דיינמיקס. היא נמכרה ב-1967 לגולף אוייל ואז שונה שמה ל"גולף ג'נרל אטומיק". ב-1973 שונה שמה ל-"General Atomic Co" כאשר חברת "של" הייתה שותפה בחברה. "של" יצאה מהשותפות ב-1982 וגולף שינתה את שמה ל-"GA Technologies Inc". חברת "שברון" רכשה את גולף ב-1984.
ב-1986 היא נמכרה לחברה בשליטת ניל בלו ולינדן בלו, אז קיבלה את שמה הנוכחי.
המיזמים הראשונים שלה היו כורים גרעיניים מסוג TRIGA ומיזם אוריון.
ג'מס (בירה)

|  נתונים כלליים |
| --- | --- |
 תקופת הפעילות:  2009–הווה (כ־15 שנים) 
 מיקום המטה:  פתח תקווה 
 ענפי תעשייה:  תעשיית האלכוהול 
  
 www.jems.co.il/pc
 
בקבוקי בירה ג'מס
ג'מס היא מבשלת בוטיק הנמצאת ברמת סיב, אחד מאזורי התעשייה של פתח תקווה. המבשלה הוקמה בשנת 2009 על ידי דניאל אלון וג'רמי וולפלד, שעלו לארץ מארצות הברית במטרה להקים מבשלת בירה. המבשלה היא מבשלת הבוטיק בראשונה בישראל שייצרה בירה עם כשרות. הבירות המיוצרות נמכרות בפאב הצמוד למבשלה ובסניפים הנוספים הנמצאים בכפר סבא, ברעננה, במתחם שוק צפון ברמת החייל בתל אביב, במודיעין, בקיסריה, בפרדס חנה, ברחובות, בבני דרור, בבאר שבע ובנתניה. לצד הבירה, מוגשות בפאבים נקניקיות המיוצרות במקום.
סוגי הבירות

ג'מס פילס - 5%. בירת לאגר בסגנון פילזנר צ'כי.
ג'מס וויט - 5%. בירת חיטה בסגנון באוורי במרקם סמיך ובעל משקעים.
ג'מס אמבר אייל - 5.3%. בירת אייל אנגלי. צבע נחושת, בעלת טעמי פירות ומתיקות קלה.
ג'מס 8.8 - 8.8%. בירת אייל בלגי מחוזקת. צבע נחושת, טעם פירות עשיר, מרירות נמוכה.
ג'מס דארק לאגר - 5%. בירת לאגר כהה בסגנון גרמני, עם טעמי קרמל קלים.
ג'מס סטאוט - 5%. בירה בסגנון אייל אירי. צבע כהה, טעמים של קפה ושוקולד.
ג'מס-IPA 6%. בירת אייל ישראלית. צבע זהוב ארומטית, רמת מרירות בינונית.
ג'מס סאמר אייל - 5%. בירת אייל ישראלית. בירה קלילה, ארומטית, רמת מרירות נמוכה.
ג'מס ברי אייל 7.5%. אייל פירות יער בעלת טעמי פטל ודובדבן.
סוגי הבירות > בירות במהדורה מיוחדת

ג'מס בלייזר - 6%. בירת אייל חום (Brown Ale). מהדורה מיוחדת בשיתוף המגזין בלייזר.
ג'מס פילס MTA - מהדורה מיוחדת של ג'מס פילס בשיתוף עם קבוצת הכדורגל של  מכבי תל אביב .
הערות שוליים

↑  מרדכי חיימוביץ, המס על הבירות יהרוסאת מבשלות הבוטיק?, באתר nrg‏, 18 באוגוסט 2012
↑  גלי וולוצקי, "בירה היא משקה עממי", באתר כלכליסט, 8 בינואר 2015
↑  כתבה מתוך האתר Beers.co.il
↑  מכבי תל אביב האתר הרשמי
פאב ג'מס בפתח תקווה
בית חנינא

| --- | --- |
רחוב עבד אלחמיד שומאן (ער') וסביבותיו בבית חנינא
רחוב עבד אלחמיד שומאן (ער') וסביבותיו בבית חנינא
 מדינה / טריטוריה:  ישראל (שכונה)  הרשות הפלסטינית (כפר)
 נפה:  אל-קודס
 שטח:  16.3 קמ"ר
  ‑ הנקודה הגבוהה:  780
 אוכלוסייה:  ‏
  ‑ בשכונה:  34,500 (2014)
 קואורדינטות:  31°49′50″N 35°12′58″E﻿ / ﻿31.830555555556°N 35.216111111111°E﻿ / 31.830555555556; 35.216111111111 
 אזור זמן:  UTC +2
  מפת מיקום  מפה מפורטת   (למפת ירושלים מוגדלת) בית חנינא(למפת ירושלים רגילה) בית חנינא(למפת הרי ירושלים רגילה) בית חנינא(למפת הרי ירושלים מוגדלת) בית חנינא  he tabBackground:;tabBorder:#aaa;defaultTab:0;
בית חנינא (בערבית: بيت حنينا) היא שכונה ערבית גדולה בצפון ירושלים, וגם שמו של כפר פלסטיני סמוך (ממערב לשכונה) בתחום הרשות הפלסטינית, שאינו נכלל בתחומי ירושלים. ב-2014 התגוררו בשכונה 34,500 בני אדם.
אטימולוגיה

המובן המילולי של שם המקום הוא: ביתו של אדם (אשה או גבר) בשם חנינא.
הוצע לזהות את הכפר בית חנינא עם עֲנִיָּה המקראית, הנזכרת בחזון מסע סנחריב לירושלים – או עם עֲנַנְיָה המקראית, עיר שהתיישבו בה עולי בבל מבני בנימין.
גרן מסר כי לפי הנוסע היהודי-ספרדי רבי יצחק חילו (1344), היהודים כיבדו במקום את קברו של רבי חנינא בן דוסא, וייתכן שבהשפעת שמו השתנה שם הכפר מ"ענניה" ל"חנינא"; מנגד, רבי יעקב טען כי קברו של חנינא בן-דוסא הוא בעין זיתים שבגליל.
יש חוקרים שאומרים ש"חנינא" נגזר ממלה סורית שפירושה "הראוי לרחמים" (ח-נ-נ). כמו כן הועלתה סברה שהשם נגזר מהשורש ח-נ-י בהוראה "חנה" (במקום), או  "מחנה".
היסטוריה

על פי צבי מסיני, משפחת נאסים-סולימאן המתגוררת בשכונה ובארצות הברית מקורה יהודי, והשתמרו אצלה מסורות שונות המצביעות על מקור זה כדוגמת קיום ברית מילה שבוע לאחר הלידה, הארכת האבל על נפטרים למשך שבוע, טקסי פדיון בן המתקיימים 40 יום לאחר הלידה, וכן שימוש בפמוטים לצורך הדלקת נרות.
היסטוריה > התקופה העות'מאנית

במאה ה-16 השתייך הכפר לנפת ירושלים והוא נזכר בכתב ההקדשה של בית התמחוי של האסקי סולטאן.ברישום מס עות'מאני מ-1596 נמנו בכפר 28 בתי אב. ברישום גרמני משנת 1870 לערך נזכר בית חנינא ככפר עם 28 בתים ו-240 תושבים.
החוקר הצרפתי ויקטור גרן ביקר בכפר בשנת 1863, וכתב כי מתגוררים בו כ-300 איש. הוא ציין כי שם הכפר נכתב בדרך כלל בית-חנינא, אך יש גורסים גם בית-ענינא. הוא הזכיר כי במקום מספר בתים עתיקים בעלי תקרה קמורה, ומסגד המוקדש ל"סידי אבראהים".
סקר של הקרן לחקר ארץ ישראל משנת 1881 מתאר את בית חנינא "כפר בגודל בינוני עם בתי אבן, העומד על אדמה סלעית מאוד ברכס שבין שני עמקים. הוא מוקף בעצי זית, ויש לו מספר מעיינות במרחק מה מערבה. יש גם כרמים בכפר".
היסטוריה > המנדט הבריטי

בתקופת המנדט הבריטי גדלה משמעותית אוכלוסיית הכפר, ו-1945 הגיעה אוכלוסייתו לכדי 1,590 נפש.
ב-13 במאי 1948, במהלך מלחמת העצמאות, פונה הכפר לפי הוראת הלגיון הערבי.
היסטוריה > שלטון ירדני

הסכמי שביתת הנשק בתום מלחמת העצמאות הותירו את הכפר בשליטת ממלכת ירדן. בתקופה זו רבים מתושבי הכפר היגרו לארצות חוץ, מרביתם לארצות הברית ואמריקה הלטינית. מאידך, התיישבו בכפר פליטים רבים שהגיעו מסביבות יפו.
בשנות השלטון הירדני החלו בני הכפר לבנות בתים על האדמות המזרחיות של הכפר, שגבלו בכביש ירושלים–רמאללה משני עבריו ואזור זה, שנקרא "בית חנינא החדשה", קיבל אופי עירוני יותר. עם זאת, תחת השלטון הירדני לא נכלל החלק העירוני של בית חנינא בתחום השיפוט של מזרח ירושלים. בית חנינא נחשבה פרבר אמיד של ירושלים הירדנית והתגוררו בה שרים, חברי בית הנבחרים הירדני, אנוור אלח'טיב, מושל מחוז ירושלים, ראש העירייה הירדני רוח אלח'טיב, וכן משפחת דג'אני העשירה, ומשפחת אלקטב האמידה, שבביתה התגורר חוסיין, מלך ירדן בביקוריו בירושלים.